《田氏紫荆村》
清代·张泰基

兄弟情如何，昔闻田氏子。堂前紫荆树，菀枯系忧喜。

人同树紫紫，树为人旎旎。人情有断绝，树亦从兹已。

感此欢如初，复使成连理。草木天地心，终古宜不死。

我行过柏榔，蓦见紫荆里。高榜揭当途，意在风万纪。

如今参商满天地，争说庭前荆亦紫。

作者简介：张泰基，字大复，号蔗翁，太仓人。有《关中集》。